Minu nimi on Lotta. Olen 19-aastane.
Arvutasin just, et usklikuks sain 4 aastat tagasi Rüttüläs.
Olin siis 15-aastane ja maadlesin mitme asjaga.
Näiteks tahtsin olla kõikide teiste moodi.
Siiski tajusin, et Jumal ei taha, et sellist elu elaksin.
Leidsin uue elu koos Jeesusega.
Otsustasin minna vahetusõpilaseks Argentiinasse,
võimalikult kaugele Soomest ja kogu elust siin.
Ja jätta maha kogu oma elatud elu.
Seal ma unustasin sootuks, et olen Jumala laps.
Sukeldusin kõikjale, ka ohtudesse.
Ma olin väga noor, kõigest 16.
Läksin kaasa joomise ja suitsetamisega.
Teadsin kogu aeg, et see on vale.
Teadsin ka, et Jumal ei soovi mulle seda.
Millegipärast pidin elama sellist elu ja kogema seda kõike.
Mu naaber Argentiinas ütles mulle, et ta on usklik.
Mul oli muidugi Piibel, mida igapäevaselt lugesin.
Ma ei lakanud ka palvetamast,
tuues hirmuga oma patud iga päev Jumala ette:
"Issand, anna andeks!"
Ja siis läksin ning patustasin jälle.
Mu usklik sõber kutsus mind kogudusse,
mis oli mu kodunt 100 m kaugusel.
Kui sinna läksin, kogesin taas Jumala armu ja heakskiitu.
Sellest alates käin koguduses vähemalt 4 korda nädalas.
Olen leidnud endas sädeme teha Issanda heaks tööd.
Tahan teha jumalariigis tööd.
Sellest alates tunnen, et mida iganes oma elus teen,
sest ma veel ei tea, kes minust saab,
ma tahan teha kõike Jumalale ja mitte kellelegi teisele.
Argentiinasse minnes oli mul eelnev tantsimise kogemus.
Kuid seal ei saanud ma tantsu eriti harrastada.
Minus kinnistus teadmine, et tahan saada tantsijaks.
See oli pisut kummaline unistus, sest olin ennegi tantsinud.
Kuid ma polnud enne mõelnud, et tahan elukutseliseks saada.
Sain sisse tantsukooli, kus olen nüüd 2 a kõvasti õppinud.
See on olnud Jumala õnnistus.
Olen saanud palvetada oma tantsukaaslaste eest.
Olen kutsunud neid kogudusse ja mõned on ka tulnud.
Nad on seal näinud, et mis iganes hobi sul on,
sa võid palvetada nende inimeste eest,
kes sind ümbritsevad.
Issand asetab meid mingi eesmärgiga teatud kohta,
et võiksime neis olukordades toimida Jumala lastena.
Issand teab, et iga asi või koht, kus palvetame inimeste eest,
on kui valgus.
Ei pea muretsema näiteks, et mingi asi on liiga ilmalik.
Nii nagu tants seda teatud inimeste jaoks on.
Ka taolises olukorras on Jumal näidanud:
"Hei, Lotta, kuigi sa tantsid, siis sinu olemus pole mitte tants,
vaid see on Jeesus, kes tantsu kaudu sinus särama lööb!"
On vahva, kui inimesed sellest aru saavad.
See oligi, mida öelda tahtsin.
Tõlge: Mare Peterson